క్రిస్టీన్ బ్రౌన్

క్రిస్టీన్ బ్రౌన్ (జననం 1938 సెప్టెంబరు) ఒక భారతీయ ట్రాక్-అండ్-ఫీల్డ్ అథ్లెట్. ఈమె 1954 ఆసియా క్రీడలలో 4x100 మీటర్ల రిలేలో (స్టెఫీ డిసౌజా, వైలెట్ పీటర్స్, మేరీ డిసౌజాలతో కలిసి) బంగారు పతకాన్ని గెలుచుకుంది. ఆసియా క్రీడల్లో భారత మహిళల జట్టు సాధించిన తొలి స్వర్ణం ఇది. మేరీ డిసౌజా, పాట్ మెండోంకా, బానూ గుల్జార్ ,  రోషన్ మిస్త్రీ 1951లో ఇదే ఈవెంట్లో రజత పతకాన్ని గెలుచుకున్నారు. 1954 ఆసియా క్రీడలలో 100 మీటర్లలో ఈమె కాంస్య పతకాన్ని కూడా గెలుచుకుంది.

1958లో జపాన్ రాజధాని టోక్యోలో జరిగిన ఆసియా క్రీడలలో ఈమె స్టెఫీ డిసౌజా, వైలెట్ పీటర్స్, మేరీ లీలా రావులతో కలిసి 4x100 మీటర్ల రిలేలో కాంస్యపతకాన్ని సంపాదించింది. 

1953లో బెంగళూరులో జరిగిన ఇంటర్ స్కూల్ అథ్లెటిక్స్ పోటీలో, బాల్డ్విన్ గర్ల్స్ హైస్కూల్లోని పదిహేను సంవత్సరాల విద్యార్థి అయిన బ్రౌన్, 17 '4" దూరం ఎగిరి జాతీయ లాంగ్ జంప్ రికార్డును బద్దలు కొట్టింది. అంతే కాకుండా 100 మీటర్ల పరుగు రికార్డును 12.4 సెకన్లతో సమం చేసింది. ఈమె బొంబాయికి చెందిన ఆంగ్లో-ఇండియన్ కుటుంబానికి చెందినది.
 పతకాలు 
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1954 ఆసియా క్రీడలు మనీలా, ఫిలిప్పీన్స్ 1వ 4x100 మీ. రిలే 49.5		ఛాంపియన్షిప్ రికార్డ్ 1954 ఆసియా క్రీడలు మనీలా, ఫిలిప్పీన్స్ 3వ 100 మీ. 12.6	 1958 ఆసియా క్రీడలు టోక్యో, జపాన్ 3వ 4x100 మీ. రిలే 49.4					

 మూలాలు 

వర్గం:మహారాష్ట్ర మహిళా క్రీడాకారులు
వర్గం:జీవిస్తున్న ప్రజలు
వర్గం:1938 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు